recursal/SuperWikiNEXT-32B huggingface dataset:
**பச்சைக்காலி** (*Common Green Shank*) என்பது ஒரு வகை உள்ளான் ஆகும். இது உள்ளான்களிலேயே உருவில் பெரியது. இந்த உள்ளான் கரையோரப் பறவை வகையினைச் சார்ந்தது.

பெயர்கள்
--------

தமிழ்: **பச்சைக்காலி**
ஆங்கிலப்பெயர்: **Common Greenshank**
அறிவியல் பெயர்: ***Tringa nebularia***

உடலமைப்பு
---------

இதனுடைய உடல் நீளம் 36 செ.மீ. வரை இருக்கும். இது பச்சை நிற அலகினையும் கால்களையும் கொண்டது. உள்ளான்களிலே உருவில் பெரியது. சாம்பல் தோய்ந்த பழுப்பு நிற உடலைக் கொண்ட இதன் தலை, பின் முதுகு, பிட்டம், வால் மார்பு, வயிறு ஆகியன வெண்மை நிறம் கொண்டவை.

காணப்படும் பகுதிகள், உணவு
-------------------------

இவை குளிர் காலம் தொடங்குவதற்கு முன்பே ஆகஸ்ட் மாதத்தில் வலசை போகத் தொடங்கும். இதனைத் தமிழகம் எங்கும் ஏரி, ஆறு இவற்றின் படுகைகளிலும் கடற்கரைகளிலும் காணலாம். தனித்தும் மூன்று முதல் ஐந்து வரையான சிறு குழுவாகவும் நீரில் இறங்கி, நத்தை, நண்டு புழு பூச்சிகள், தவளைக் குஞ்சு ஆகியவற்றை இரையாகத் தேடி உண்ணும். **ட்டீவி, ட்டீவி, ட்டீவி** எனக்குரல் கொடுத்தப்படி எழுந்து பறக்கும்

இனப்பெருக்கம்
-------------

மார்ச் மத்தியில் இனப்பெருக்கம் துவங்கும். இனப்பெருக்க பருவத்திற்குரிய காலத்திற்கான வண்ண நிறங்கள் உடலில் தோன்றத் தொடங்கும். ஏப்ரல் மத்தியில் தொலைதூரம் பறப்பதற்கு தேவையான சக்தியைத்தரும் கொழுப்பு உடலில் சேமிக்கத் தொடங்க, உடல் பருமனாகத் தோன்றும். அப்போது இவை பெருங்கூட்டமாக ஒன்று திரண்டு பறக்கும். இது அமெரிக்க பாடும் பறவை (*தர்டசு பிலாரிசு*) போன்ற மற்றொரு சிற்றினத்தின் பழைய மரக் கூட்டில் 2 முதல் 4 முட்டைகள் வரை இடுகிறது. இந்த முட்டைகள் பொரிக்க சுமார் மூன்று வாரங்கள் ஆகும்.

நிலை
----

பரவலாக பச்சைக்காலி காணப்படுகிறது. உலகளாவிய அளவில் பன்னாட்டு இயற்கைப் பாதுகாப்புச் சங்கத்தினால் பச்சைக்காலி அச்சுறுத்தப்பட்ட இனமாக கருதப்படவில்லை. ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தம் பொருந்தும் இனங்களில் இதுவும் ஒன்றாகும்.

படங்கள்
-------

* இளம் உயிரிஇளம் உயிரி
* மேன்லி மரியா, எஸ் இ, குயின்சுலாந்து, ஆஸ்திரேலியா
*

மேற்கோள்கள்
-----------

1. ↑  "*Tringa nebularia*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. ↑  "பச்சைக்காலிCommon\_greenshank".. பார்த்த நாள்: 31 அக்டோபர் 2017.
3. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:48
4. ↑  "Species". Agreement on the Conservation of African-Eurasian Migratory Waterbirds (AEWA). .

வெளி இணைப்புகள்
---------------

விக்கிமீடியா பொதுவகத்தில்,  
 ***Tringa nebularia***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Tringa nebularia***

* (Common) greenshank species text in The Atlas of Southern African Birds
* Ageing and sexing பரணிடப்பட்டது 2016-11-08 at the வந்தவழி இயந்திரம் (PDF; 1.2 MB) by Javier Blasco-Zumeta & Gerd-Michael Heinze
* BirdLife species factsheet for *Tringa nebularia*
* *{{{2}}}* on Avibase
* பச்சைக்காலி videos, photos, and sounds at the Internet Bird Collection
* பச்சைக்காலி photo gallery at VIREO (Drexel University)
* Interactive range map of *Tringa nebularia* at IUCN Red List maps
* Audio recordings of Common greenshank on Xeno-canto.
மெய்ஞானபுரம்
============

**மெய்ஞானபுரம்** (நெடுவிளை) தூத்துக்குடி மாவட்டத்தின் தெற்குப் பகுதியில், சாத்தான்குளத்திலிருந்து 10கி.மீ தூரத்திலும், நாசரேத்திலிருந்து 11 கி.மீ தெற்கிலும் அமைந்துள்ளது. இது மெய்ஞானபுரம் என்று அழைக்கப்படுகிறது. உடன்குடி இதன் அருகில் உள்ள நகரமாகும். இதன் அருகில் நாசரேத் ரெயில்வே நிலையம் அமையப்பெற்றுள்ளது. இது தூத்துக்குடி விமான நிலையத்தின் மூலம் சேவை பெறுகிறது. சாலை போக்குவரத்தின் வாயிலாக திருநெல்வேலி (41கிமீ வடகிழக்கு), தூத்துக்குடி மற்றும் நாகர்கோவிலுக்கு செல்லலாம்.

மதம்
----

 இந்தியாவில் உள்ள தேவாலயங்களில் நேர்தியாக கட்டப்பட்ட தேவாலயங்களில் தூய பவுலின் ஆலயம், மெய்ஞானபுரமும் ஒன்றாகும்.[] மார்ச் 7, 1830ஆம் ஆண்டு அருள்திரு. ரெனியஸ் அவர்கள் நெடுவிளை என பெயர் பெற்ற இக்கிராமத்தை மெய்ஞானபுரம் (உண்மை ஞானம்) என பெயர் மாற்றினார்.
 அருள்திரு. ஜான் தாமஸ், 1837இல் இக்கிராமத்தை வந்தடைந்தார், பின்னர் ஆலயத்தை மிக நேர்த்தியாக வடிவமைத்தார். இது திருநெல்வேலிக்கு சுற்றுலா வரும் அனைவரையும் கவரக் கூடிய இடமாக காணப்படுகிறது.[] 192 அடி உயரமுள்ள இதன் கோபுரம் 1868ஆம் ஆண்டு கட்டப்பட்டது. கோபுர கட்டுமானத்திற்கான அஸ்திபார கல் லாட் நெபியாரால் நிறுவப்பட்டது. அருள் திரு ஜான் தாமஸ் மரித்து இவ்வாலயத்தின் அருகிலே அடக்கம் செய்யப்பட்டார். ஒவ்வொரு ஆண்டும் ஜனவரி மாத்த்தின் கடைசி வியாழக்கிழமை அசனப் பண்டிகை கொண்டாடப்படுகிறது. இக்கிராம மக்கள் ஆலய பிரதிஸ்டை பண்டிகையை தூய பவுலின் நினைவாக கொண்டாடுகின்றனர். இப்பண்டிகையின் போது இக்கிராம மக்களின் உறவினர்கள் மற்றும் பார்வையாளர்கள் என ஒரு லட்சத்துக்கும் அதிகமான மக்கள் கலந்து கொள்ளுகின்றனர். அந்நேரத்தில் அதிக அளவிளான உணவு (அசனம்) தயாரிக்கப்பட்டு வழங்கப்படுகிறது. இந்த அசனப் பண்டிகை தூத்துக்குடி மாவட்டத்தில் பிரசித்தி பெற்றது.[]

காலநிலை
-------

 மழைக்காலம் மற்றும் குளிர்காலம் (செப்டம்பர் - ஜனவரி) காலநிலை இதமாக உணரப்படுகிறது. கோடைகாலத்தில் மிகவும் வெப்பமாகயிருக்கும். இக்கிராமம் மன்னர் வளைகுடாவிலிருந்து 5கி.மீ தொலைவில் அமையப்பெற்றதால், மாலையில் இதமான காற்று ஆண்டு முழுவதும் வீசுகின்றது.

பொருளாதாரம்
-----------

 இக்கிராம மக்களின் வாழ்வாதாரத்திற்கான முக்கிய ஆதாரம் வேளாண்மை ஆகும். மேற்கு ஏக்கர் நீர் பாசனம் (சாந்தநேரி கால்வாய்) நீர்ப்பாசனத்திற்கு ஒரே ஆதாரம் ஆகும். செம்மறிகுளம் விவசாயிகள், சாந்தநேரி ஏரிக்கு வரும் கால்வாய் மறித்து சாகுபடி செய்வதால், சாந்தநேரி ஏரி எப்பொழுதும் வறண்டே காணப்படுகிறது. பல ஆண்டுகள் பருவமழை பொய்த்து போனதால் மக்கள் நகரத்திற்கு குடிபெயர்ந்தனர்.

கிராம மற்றும் ஆலய வரலாறு
------------------------

 இக்கிராம பூசாரியின் மகன் பாம்பினால் கடிப்பட்டு துன்புற்றார். சி.டி.இ. ரேனியஸ் (1790-1838) அவர்கள் அவனுக்கு மருந்து கொடுத்து அவனை காப்பாற்றினார்.[] இதனால் இக்கிராமத்திலுள்ள அனைவரும் கிறிஸ்தவ மத்த்தை தழுவினர். தூய பவுலின் ஆலயம் ஜெர்மன் பாணி கலந்து கட்டப்பட்டது.

மேற்கோள்
--------

1. Susan Billington Harper, In the shadow of the Mahatma: Bishop V.S.Azariah and the travails of Christianity in British India (WM.Erdmans publishing company, 1999) page 17

வெளிபுற இணைப்புகள்
------------------

1.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Callosciurus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கினபாலு அணில்** (***Callosciurus baluensis***) என்பது சையூரிடே குடும்பத்தில் உள்ள கொறிணி சிற்றினமாகும். இது கிழக்கு மலேசியாவில் உள்ள மேட்டு நிலக் காடுகளில் காணப்படும் அகணிய உயிரி ஆகும். இதன் பெயர் கினாபாலு மலையைக் குறிக்கிறது. இருப்பினும் இது இந்த மலைக்கு மட்டும் காணப்படுவது அல்ல. இதன் வால் மற்றும் மேல் பகுதிகள் கருஞ்சிவப்பு நிறத்தில் உள்ளன. கீழ்ப் பகுதிகள் சிவப்பு-ஆரஞ்சு நிறத்தில் உள்ளன. மேலும் பக்கவாட்டுகள் குறுகிய பழுப்பு கலந்த மஞ்சள் பட்டையுடன் கீழே பரந்த கருப்பு பட்டையுடன் காணப்படும்.

மேற்கோள்கள்
-----------

1. ↑  Meijaard, E. (2016). "*Callosciurus baluensis*". *IUCN Red List of Threatened Species* **2016**: e.T3593A22254589. doi:10.2305/IUCN.UK.2016-2.RLTS.T3593A22254589.en.. பார்த்த நாள்: 12 November 2021.
2. ↑  Payne, J. and C. M. Francis (1985), *A Field Guide to the Mammals of Borneo.* ISBN 967-99947-1-6

* Thorington, R. W. Jr. and R. S. Hoffman. 2005. Family Sciuridae. pp. 754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3727493
* விக்கியினங்கள்: Callosciurus baluensis
* EoL: 313036
* GBIF: 2437398
* iNaturalist: 45951
* IRMNG: 10605139
* ITIS: 632327
* IUCN: 3593
* MSW: 12400449
* என்.சி.பி.ஐ: 1684325

 |
**மெலண்டரைட்டு** (*Melanterite*) என்பது FeSO4·7H2O. என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். நீரடங்கிய பெரசு சல்பேட்டு கனிமம் என்று இது வகைப்படுத்தப்படுகிறது. இரும்பை ஒத்த சால்காந்தைட்டு எனப்படும் தாமிர சல்பேட்டு கனிமம் என்றும் கருதப்படுகிறது. சிதெரோட்டில் கனிமத்தில் நீரிழப்பு ஏற்படுகையில் மெலண்டரைட்டு உருவாகிறது. மெலண்டரைட்டு ஓர் இரண்டாம் நிலை சல்பேட்டு கனிமமாகும். முதன்மை சல்பைட்டு தாதுக்களான பைரைட்டு மற்றும் மார்கசைட்டு போன்றவற்றின் ஆக்சிசனேற்ற வினையிலிருந்தும் புவி மேற்பரப்பு பகுதிகளிலும் பழைய நிலத்தடி சுரங்கப் பரப்புகளில் ஒரு சுரங்கப் படிவாகவும் மெலண்டரைட்டு தோன்றுகிறது. ஈரப்பதமான காற்றுக்கு வெளிப்படும் நிலக்கரி மற்றும் லிக்னைட்டு அடுக்கிடை கோடுகளிலும், எரிமலை வாய்களை சுற்றியும் மெலண்டரைட்டு காணப்படுகிறது.

1850 ஆம் ஆண்டு முதன் முதலில் மெலண்டரைட்டு கண்டுபிடிக்கப்பட்டது.

காட்சியகம்
----------

* மெலண்டரைட்டு படிகக் கட்டமைப்புமெலண்டரைட்டு படிகக் கட்டமைப்பு
* குப்ரிய மெலண்டரைட்டுகுப்ரிய மெலண்டரைட்டு

மேற்கோள்கள்
-----------

1. ↑  Mineralienatlas
2. 1 2  Mindat
3. ↑  Webmineral data
4. 1 2 3  Handbook of Mineralogy
**குன்னங்கேரில் குருவிள ஜேக்கப்** (**Kunnenkeril Kuruvila Jacob**) என்பவர் (1904-1991) கேரளத்தைச் சேர்ந்த ஒரு கல்வியாளர் ஆவார். இவர் 1904 ஆகத்து 3 அன்று கோட்டையம் மாவட்டத்தில் அய்மனம் என்னும் சிற்றூரில் பிறந்தவர், கோட்டையம்,  திருவனந்தபுரம், நாகர்கோயில்,  பாரூர் போன்ற  பல இடங்களில் கல்வி பயின்றார். இவர் தன் உயர்கல்வியை இங்கிலாந்து நாட்டின் லீட்ஸ் பல்கலைக்கழகத்தில் முடித்தார். இவர் சென்னையில் எம். சி. சி. மேல்நிலைப்பள்ளியின் முதல் இந்தியத் தலைமையாசிரியராக 1931-ஆம் ஆண்டில் தனது 27 வயதில் பொறுப்பேற்று, 1962இல் ஓய்வுபெறும் வரை பணியாற்றினார். ஓய்வுபெற்ற பிறகு, ஆந்திரப் பிரதேசத்தின் ஐதராபாத் பொதுப் பள்ளியில் ஏழு ஆண்டுகளும், பின்னர் மகாராட்டிரத்தில் மும்பையில் உள்ள *கதீட்ரல் அண்டு ஜான் கேனன் பள்ளியின்* முதல்வராகவும் பணியாற்றினார். இவர் 1991 ஆகத்து 25 அன்று இறந்தார். இவர் முதல்வராகப் பொறுப்பேற்ற காலத்தில் இவர் பணிபுரிந்த பள்ளிகள் அனைத்தும் பின்தங்கிய நிலையிலே இருந்தன. பின்னர் தன்னுடைய தொலைநோக்குப் பார்வையாலும் சமூக அக்கறையாலும் அவற்றை முன்மாதிரிப் பள்ளிகளாக வளர்த்தெடுத்தார். இவரது பணிகளைப் பாராட்டும் விதமாக இந்திய அரசின் நான்காவது உயரிய விருதான பத்மசிறீ விருது 1991 ஆம் ஆண்டு வழங்கப்பட்டது. ஜேக்கப்பின் முன்னாள் மாணவர்கள் அவரை நினைவுகூரும் வகையில் பள்ளிக் கல்வியை ஆகச்சிறந்த முறையில் மேம்படுத்தும் முனைப்போடு இவரது பெயரில் *குருவிள ஜேக்கப் முயற்சிகள்* (Kuruvila Jacob Initiative) என்னும் திட்டத்தை செயல்படுத்தி வருகின்றனர்.

மேற்கோள்கள்
-----------

1. ↑  Muthaiah S. (2011). *Madras Miscellany*. Westland. பக். 1212. பன்னாட்டுத் தரப்புத்தக எண்:9789380032849 இம் மூலத்தில் இருந்து 2016-03-23 அன்று. பரணிடப்பட்டது... பார்த்த நாள்: 2018-08-15.
2. ↑  "மனிதன்". குருவிள ஜேக்கப். 2014 இம் மூலத்தில் இருந்து 2 ஜனவரி 2015 அன்று. பரணிடப்பட்டது... பார்த்த நாள்: 28 டிசம்பர் 2014.
3. ↑  "எம். சி. சி.". குருவிள ஜேக்கப். 2014 இம் மூலத்தில் இருந்து 3 மார்ச் 2016 அன்று. பரணிடப்பட்டது... பார்த்த நாள்: 28 டிசம்பர் 2014.
4. ↑  "IITM". IITM. 2014 இம் மூலத்தில் இருந்து 28 டிசம்பர் 2014 அன்று. பரணிடப்பட்டது... பார்த்த நாள்: 28 டிசம்பர் 2014.
5. ↑  "பிற்கால வருடங்கள்". குருவிள ஜேக்கப். 2014 இம் மூலத்தில் இருந்து 3 மார்ச் 2016 அன்று. பரணிடப்பட்டது... பார்த்த நாள்: 28 டிசம்பர் 2014.
6. ↑  ம.சுசித்ரா (14 ஆகத்து 2018). "ஆசிரியர்க்கெல்லாம் தலைமகன்". *கட்டுரை* (இந்து தமிழ்).. பார்த்த நாள்: 15 ஆகத்து 2018.
7. ↑  "Padma Awards". பத்மா விருதுகள். 2014 இம் மூலத்தில் இருந்து 15 நவம்பர் 2014 அன்று. பரணிடப்பட்டது... பார்த்த நாள்: 11 நவம்பர் 2014.
{{Infobox sportsperson
| name = கேப்டன் சந்த் ராம் பைராகி  
Captain Chand Ram Bairagi
| image = 
| imagesize = 
| caption = 
| birth\_name = 
| fullname = சிரி சந்து ராம்
| nickname = 
| nationality = இந்தியர்
| residence = அரியானா மாநிலம் 
| birth\_date = 26 சனவரி 1958 (1958-01-26) (அகவை 66)
| birth\_place = ராசானா குர்து, அரியானா, இந்தியா
| death\_date = 
| death\_place = 
| height = 5 அடிகள் 10 அங்குலங்கள் (1.78 m)
| weight = 68 கிலோகிராம்கள் (150 lb)
| website = 
| country = 
| sport = 20 கிலோமீட்டர் சாலை நடை
| event = 
| collegeteam = 
| club = 
| team = 
| turnedpro = 
| coach = 
| retired = 
| coaching = 
| worlds = 
| regionals = 
| nationals = 
| olympics = 1984 கோடைக்கால ஒலிம்பிக் விளையாட்டுப் போட்டிகள் (பங்கேற்பு)
| highestranking = 
| pb = 
| medaltemplates = {{MedalSport|[[நடைப்போட்டி|20 கிலோமீட்டர் நடைப் போட்டி}}

|-
| **நாடு  இந்தியா**
|-
! ஆசிய விளையாட்டுப் போட்டிகள்

|- 
| தங்கப் பதக்கம் – முதலிடம்| 20 கிலோமீட்டர் நடைப் போட்டி| {{{2}}}
| show-medals = 
}}

**சிரி சந்து ராம்** (*Siri Chand Ram*) இந்தியாவைச் சேர்ந்த ஒரு தடகள விளையாட்டு வீரராவார். சந்து ராம் பைராகி என்ற பெயராலும் இவர் அறியப்படுகிறார். 1958 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1982 ஆம் ஆண்டு புதுதில்லியில் நடைபெற்ற ஆசிய விளையாட்டுப் போட்டிகளில் சிரி சந்து ராம் 20 கிலோமீட்டர் நடை போட்டியில் தங்கப்பதக்கம் வென்றார். 1984 ஆம் ஆண்டு நடைபெற்ற ஒலிம்பிக்குப் போட்டியிலும் இவர் பங்கேற்றார். இந்திய அரசாங்கம் சிரி சந்து ராமுவிற்கு 1982 ஆம் ஆண்டு அருச்சுனா விருதையும், 1983 ஆம் ஆண்டில் பத்மசிறீ விருதையும் வழங்கி சிறப்பித்துள்ளது.

மேற்கோள்கள்
-----------

1. ↑  "Olympedia – Siri Chand Ram", *www.olympedia.org*, retrieved 2024-01-26

* "Siri Chand Ram". *Sports-Reference.com* (Sports Reference LLC). .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Vatica|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வாடிகா லான்சியேபோலியா** என்பது திப்டெரோகார்பசியே குடும்பத்தைச் சேர்ந்த ஒரு தாவர இனமாகும். மரமாக வளரும் இத்தாவரம், கரியை உருவாக்கவும், விறகாகவும் மக்களால் பயன்படுத்தப்படுகிறது. இதன் மலர்கள் இருபால்தன்மை கொண்டதாகவும், பெரியதாகவும், நறுமணம் வீசும், வெளிர் மஞ்சள் அல்லது வெள்ளை நிறங்களில் காணப்படும்,

முதன்மை வாழிடம்
---------------

*வாடிகா லான்சியேபோலியா* பங்களாதேஷ், இந்தியா மற்றும் மியான்மர்-பர்மாவை முதன்மை வாழிடமாகக் கொண்டதாகும்.

இது மிக அருகிய தாவரமாக பன்னாட்டு இயற்கைப் பாதுகாப்புச் சங்கத்தால் வகைப்படுத்தப்பட்டுள்ளது. இது வாழ்விட இழப்பால் அச்சுறுத்தலுக்கு உள்ளாகிறது.

மேற்கோள்கள்
-----------

1. 1 2  Ashton, P. (1998). "*Vatica lanceifolia*". *IUCN Red List of Threatened Species* **1998**: e.T33031A9751387. doi:10.2305/IUCN.UK.1998.RLTS.T33031A9751387.en.. பார்த்த நாள்: 17 November 2021.
2. ↑  "சூவா எண்ணெய் மரம்". .
3. ↑  "வாடிகா லான்சியேபோலியா". .
**மதுரை பிரசன்ன வெங்கடேச பெருமாள் கோயில்** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் தெற்கு மாசி வீதியில் அமையப் பெற்றுள்ள ஒரு பெருமாள் கோயில் ஆகும். மதுரை சௌராட்டிர சபையினரால் இக்கோயில் நிருவகிக்கப்படுகிறது.

கடல் மட்டத்திலிருந்து சுமார் 188 மீட்டர் உயரத்தில், 9°54′50″N 78°07′01″E﻿ / ﻿9.9139°N 78.1170°E﻿ / 9.9139; 78.1170 என்ற புவியியல் ஆள்கூறுகள் கொண்டு, மதுரை பிரசன்ன வெங்கடேச பெருமாள் கோயில் அமைந்துள்ளது.

இக்கோயிலின் மூலவர் பிரசன்ன வெங்கடேச பெருமாள்; தாயார் அலர்மேல்மங்கை ஆவர். உற்சவர் சீனிவாச பெருமாள் ஆவார். பள்ளி கொண்ட பெருமாள், நரசிம்மர், இலட்சுமி ஹயக்கிரீவர், பாண்டுரங்கன், ரகுமாயி தாயார், இராமர், வைஷ்ணவ விக்னேசுவரர், கருடாழ்வார், சுதர்சனர், அஞ்சலி ஆஞ்சநேயர், நடனகோபால நாயகி சுவாமி மற்றும் ஆண்டாள் ஆகியோரும் இக்கோயிலில் அருள்பாலிக்கின்றனர். இக்கோயிலின் தீர்த்தம் சர்வ அபீஷ்ட தீர்த்தம் ஆகும். பாஞ்சராத்ர முறைப்படி பூசைகள் செய்யப்படுகின்றன. கிருஷ்ண ஜெயந்தி, பங்குனி பிரம்மோற்சவம், இராம நவமி, ஆடிப்பூரம், இரத சப்தமி, புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன. 'மாற்றுத் திருக்கோல சேவை' என்ற வைபவத்தில், சுவாமி ஆண்டாள் அலங்காரத்திலும் , ஆண்டாள் சுவாமி அலங்காரத்திலும் காட்சி தருகின்றனர்.

மேற்கோள்கள்
-----------

1. ↑  "Sri Prasanna Venkatesa Perumal Temple - Hindu temple - Madurai - Tamil Nadu". .
2. ↑  Priyanka (2018-07-02). "Prasanna Venkatesa Perumal Temple, Madurai" (in en-US). .
3. ↑  "Prasanna Venkatesa Perumal Temple, Madurai". .
4. ↑  "Prasanna Venkatesar Temple : Prasanna Venkatesar Prasanna Venkatesar Temple Details". .

வெளி இணைப்புகள்
---------------

* GeoHack - மதுரை பிரசன்ன வெங்கடேச பெருமாள் கோயில்
**விசுவக்சேனர்** (*Vishvaksena*) என்பவர் இந்து தெய்வமான திருமாலின் இராணுவத் தளபதியாவார். இவர் தமிழில் சேனை முதலியார் என்று அழைக்கப்படுகிறார். எந்த ஒரு வைணவ சடங்குகள் நடக்கும் முன் சேனை முதலியார் வைணவர்களால் வணங்கப்படுகிறார். முக்கியமான பாஞ்சராத்திரம், வைகானசம் ஆகம கோயில்களில் இவர் இருப்பார். வைணவ கோவில் திருவிழாக்களில் நடக்கும் முன் வணங்கப்படுகிறார்.

சேனை முதலியாரின் தோற்றம்
------------------------

விஷ்வக்ஸேனரைப் பற்றி பஞ்சராத்திர ஆகமத்தில் உள்ள லட்சுமி தந்திரம் கூறுகிறது சேனை முதலியார் நான்கு கைகளுடன் பாஞ்சசன்யம், தாமரையை பிடித்துக் கொண்டு இருப்பார். மற்றொரு இருக் கைகளில், இவர் ஒரு வாள், ஒரு தடியை ஏந்திக் கொண்டு இருப்பதாக கூறப்படுகிறது. மஞ்சளாடை அணிந்து இருப்பார் மற்றும் கண்கள் பளபளப்பாக இருக்கும், தாடி மற்றும் புருவம், நான்கு பற்கள். சேனை முதலியார் திருமாலின் அனைத்து ஆயுதங்கள் ஏந்தி கொண்டு இருப்பார், ஶ்ரீவஸ்தா போன்ற திருமாலின் சின்னங்களும் உட்படும். திருப்பதி ஏழுமலையான் கோயிலில் சேனை முதலியார் நான்கு கைகளுடன் மேல் இரண்டு கைகளில் சுதர்சன சக்கரமும் பாஞ்சசன்யமும் ஏந்தி கொண்டு உள்ளார், கீழ் இரண்டு கைகளில் கதையை ஏந்தி கொண்டு அவ்கானா ஹஸ்தத்தில் காட்சியளிக்கிறார்.

புராணம்
-------

விஷ்வக்சேனரை வென்ற கண்காலமூர்த்தி அவதாரம் எடுத்த சிவன்
சேனை முதலியார் வர்ணனின் மகனாவார். சேனை முதலியார் திருமாலின் படைகளின் தளபதி பட்டத்தை பெறுவதற்காக திருப்பதி ஏழுமலையான் இடம் வேண்டினார் என்று ஒரு புராணம் கூறுகிறது.

*கூர்மம் புராணத்தின்* படி*,* சிவன் பிட்சாடனர் வடிவத்தில்வைகுந்தத்திற்கு வருகை தந்தார், வைகுந்த வாயில் காவலரான சேனை முதலியார், சிவனை அடையாளம் காணாமல் அவரை உள்ளே செல்ல அனுமதிக்கவில்லை பிட்சாடனர் ரூபத்தில் இருந்த சிவன் தனது பயங்கரமான வடிவத்தை எடுத்து விஷ்வக்ஸேனருடன் போர் புரிந்தார். இருப்பினும், காலவேகத்தை விஷ்வக்சேனன் தோற்கடித்தான். சேனை முதலியார் பைரவரை நோக்கிச் சென்றதால், பைரவரே தனது திருசூலத்தை எடுத்து விஷ்வக்சேனரைக் கொன்று அவரது சடலத்தை அதன் மீது ஏற்றினார். பைரவரின் இந்த வடிவம் கண்கலமூர்த்தி என்று அழைக்கப்படுகிறது.

மேற்கோள்கள்
-----------

1. ↑   *Sri Vishnu Sahasranama: With the Bhashya of Sri Parasara Bhattar : With Translation in English*. Sri Visishtadvaita Pracharini Sabha. 1983. .
2. ↑  www.wisdomlib.org (2015-08-27). "Vishvaksena, Viṣvaksenā, Visvaksena, Viṣvaksena, Vishvac-sena, Vishvakshena: 17 definitions" (in en). .
3. ↑  Pattanaik, Devdutt (2015-01-27) (in en). *99 Thoughts on Ganesha*. Jaico Publishing House. பக். 67. பன்னாட்டுத் தரப்புத்தக எண்:978-81-8495-152-3. .
4. ↑  Gupta pp. 246
5. ↑  Gupta pp. 263
6. ↑  "Deities - Lord Vishwaksena" (in en-AU). .
7. ↑  Krishna, Nanditha (2000) (in en). *Balaji-Venkateshwara, Lord of Tirumala-Tirupati: An Introduction*. Vakils, Feffer, and Simons. பக். 26. பன்னாட்டுத் தரப்புத்தக எண்:978-81-87111-46-7. .
8. ↑  Stella Kramrisch (1992). *The Presence of Śiva*. Princeton University Press. பக். 293–4, 297. பன்னாட்டுத் தரப்புத்தக எண்:978-0-691-01930-7.
9. ↑  Cornelia Dimmitt. *Classical Hindu Mythology: A Reader in the Sanskrit Puranas*. Temple University Press. பன்னாட்டுத் தரப்புத்தக எண்:978-0-87722-122-7.
**பருத்தித்துறை வேலாயுதம் மகா வித்தியாலயம்** (புலோலி ஆண்கள் ஆங்கில பாடசாலை, ஓகஸ்ட் 7, 1895) இலங்கை, யாழ்ப்பாண மாவட்டத்தில் பருத்தித்துறையில் அமைந்துள்ள ஒரு பாடசாலை. சைவத்தையும், தமிழையும், ஆங்கில மொழியையும், கல்வியையும் வளர்ப்பதற்காக சைவப் பெரியாரும், கல்விமானுமாகிய வைரமுத்து வேலாயுதம்பிள்ளையினால் 1895 ஆம் ஆண்டு ஆடிப்பூரத்திலன்று ஆரம்பிக்கப்பட்டது.

நோக்கம்
-------

இப்பாடசாலை அனைத்துத் தர பிள்ளைகளும் சைவச்சூழலில் ஆங்கில மொழி மூலம் கல்வி கற்று உயர்கல்வியைப் பெறவும் உருவாக்கப்பட்டது. பல ஆன்மிகவாதிகளையும், அருளாளர்களையும், அறிவாளிகளையும் அரசியல்வாதிகளையும், ஆற்றல் மிகு அதிகாரிகளையும் உருவாக்கியது.

வரலாறு
------

வேலாயுதம் மகாவித்தியாலயம் வடமராட்சியில் புலோலி கிழக்கில் வாழ்ந்த ஆசிரியரான வைரமுத்து லோயுதம்பிள்ளையினால் ஆகஸ்ட் 7, 1895 ஆம் ஆண்டு அவரது இல்லத்தில் புலோலி ஆண்கள் ஆங்கில பாடசாலை என்ற பெயரில் 14 மாணவர்களுடன் ஆரம்பிக்கப் பட்டது. ஐந்து ஆண்டுகளின் பின்னரே இது அரசபாடசாலையாக அங்கீகாரம் பெற்றது. டிசம்பர் 12, 1961 இல் இப்பாடசாலையை அரசு பொறுப்பேற்றது. செப்டெம்பர் 18, 1976 இல் இப்பாடசாலையின் பெயர் வேலாயுதம் மகாவித்தியாலயம் என மாற்றம் பெற்றது.

**புலோலி ஆண்கள் ஆங்கில பாடசாலை** என்ற பெயரில் ஆரம்பிக்கப்பட்ட இப்பாடசாலை இன்று இக்கல்லூரியின் நிறுவனர் வேலாயுதத்தின் பெயரால் **பருத்தித்துறை வேலாயுதம் மகா வித்தியாலயம்** என அழைக்கப்படுகிறது.

ஆரம்ப காலத்தில் இங்கு எட்டாம் வகுப்பு வரையே கல்வி போதிக்கப்பட்டது. 1948 ஆம் ஆண்டளவில் தான் முதல் முதலாக இங்கு க.பொ.த (சாதாரண) வகுப்புக்கள் ஆரம்பிக்கப்பட்டன. இக் காலத்தில் தான் முதல் முதலாக அறிவியல் பாடங்களும், ஆய்வுகூடங்களும் திறக்கப்பட்டன.

அதிபர்கள்
---------

* வை. வேலாயுதம்பிள்ளை – (1895)
* S. பாலகிருஸ்ணஐயர்
* S. சிவசுப்பிரமணியஐயர்
* க. சுப்பிரமணியம்
* S. சிவபாதசுந்தரம்
* K. சுந்தராச்சாரி
* வே. அருணாசலம் - (1939 - 1946)
* பசுபதிஐயர் – (1946)
* ஏ. நடராஜா – (1946)
* வே. நடராசா
* த. இராமநாதபிள்ளை (1947 – 1961)
* மு. ஆ. தங்கராஜா – (1961 – 1970)
* வ. தம்பிப்பிள்ளை – (1971 - 1977)
* இ. சே. ஏகாம்பரநாதன் (1977- 1991)
* சி. தேவராசா (1991 – 1994)
* .இ. ஞானசேகரம்பிள்ளை – (1994 – 2001)
* ஆ. ஜெகநாதன் - (2001 – 2009)

ஆசிரியர்கள்
-----------

* ச.கணபதிப்பிள்ளை
* வே.காசிநாதர்
* க.உலகநாதர்
* வே. முருகேசபிள்ளை
* கனகசபாபதி
* பொ.சபாரத்தினம்
* கேரளாவில் இருந்து இலங்கை வந்த இராமகிருஷ்ணப் பனிக்கர்
* இராஜகோபால் (M.A)
* க.துரைரத்தினம்

இக்கல்லூரியில் 1951 ஆம் ஆண்டிலிருந்து ஆசிரியராகக் கடமையாற்றிய க. துரைரத்தினம் இலங்கையில் பிற்காலத்தில் பருத்தித்துறைத் தொகுதியின் நாடாளுமன்ற உறுப்பினராக இலங்கைத் தமிழரசுக் கட்சியின் சார்பில் போட்டியிட்டு உறுப்பினராகத் தெரிவு செய்யப்பட்டார்.

வெளி இணைப்புகள்
---------------

* வேலாயுதம் மகா வித்தியாலயம் – பருத்தித்துறை பரணிடப்பட்டது 2016-03-05 at the வந்தவழி இயந்திரம்

மேற்கோள்கள்
-----------

1. ↑  "பாடசாலையின் வரலாறு" இம் மூலத்தில் இருந்து 2013-07-25 அன்று. பரணிடப்பட்டது.. .
2. ↑  "வேலாயுதம் மகா வித்தியாலயம், பருத்தித்துறை | பாடசாலையின் வரலாறு" இம் மூலத்தில் இருந்து 2013-07-25 அன்று. பரணிடப்பட்டது.. .
**ஹசனமா பேட்டை** இந்தியா, தமிழ்நாட்டில், திருவண்ணாமலை மாவட்டத்தில், வெம்பாக்கம் வட்டத்தில் அமைந்துள்ள ஓர் கிராமமாகும். இக்கிராமமானது காஞ்சிபுரம்-செய்யாறு சாலையில் அமைந்துள்ளது. காஞ்சிபுரத்தில் இருந்து 25 கி.மீ. தொலைவில் அமைந்துள்ளது. இக்கிராமம் முன்னர் *தெய்வந்தாங்கல்* என்று அழைக்கப்பட்டது.

பெயர்க்காரணம்
-------------

செய்யார் சட்டமன்றம் மற்றும் ஆரணி நாடாளுமன்ற தொகுதியில் இவ்வூர் அமைந்துள்ளது. இப்பெயர் வரக் காரணம்: ஹசன் + அம்மா + பேட்டை, இங்கு ஹசன் ஒரு இஸ்லாம் பெண் பெயர், அம்மா என்பது தாய் என்ற தமிழ் வார்த்தை மற்றும் பேட்டை என்பது தமிழ் வார்த்தை ஆகும். இந்த குறிப்பிட்ட கிராமம் மற்றும் நிலங்கள் மக்களுக்கு, ஹசனால் நன்கொடை அளிக்கப்பட்டதாக நம்பப்படுகிறது, எனவே இவ்வூர் ஹசனமா பேட்டை என்று அழைக்கப்படுகிறது. இப்போதும் மக்கள் ஹசன் அவர்களின் நினைவாக, அவருக்கு முதல் மரியாதையை செலுத்திய பிறகே தங்கள் கடவுள்களை வணங்குகின்றனர்.

முக்கிய தொழில்
--------------

இந்த கிராமத்தில் நிறைய பாரம்பரியம் பிணைந்துள்ளது. இந்த கிராமத்தில் பெரும்பாலான மக்கள் பட்டு சேலை உற்பத்தியாளர்கள். உலக புகழ்பெற்ற காஞ்சிபுரம் பட்டு சேலைகள் இறுதியாக வடிவமைக்கப்பட்டு விற்பனைக்கு வருகிறது.

அமைப்பு
-------

ஒவ்வொரு தெருவிற்கும் ஒரு கோயில் உள்ளது, இந்த கிராமத்தில் 13 தெருக்களே உள்ளன.

திருவிழா
--------

ஒவ்வொரு அமாவாசை நாளிலும் அங்காள அம்மன் ஊஞ்சலில் காட்சி அளிக்கிறாள். பத்து நாட்கள் நடைபெறும் திருவிழாவில், ஏழு மற்றும் பத்தாம் நாட்களில் செவ்வாடையுடன் அங்காள அம்மன் அருள்பாலிப்பது மிகவும் புகழ்பெற்றது.
ஐந்து நிலை கொண்ட கோபுரம் அமைந்து ஊரின் ஈசான்ய மூலையில் ஸ்ரீ பர்வதவர்த்தனி இராமநாத ஈஸ்வர் ஆலையம் உள்ளது ...தனித்தனி சன்னதிகள் கொண்ட இத்தலத்தில் ஆண்டு தோறும் செங்குந்த மரபினரால் காப்புக்கட்டு சூரசம்ஹாரம் பத்து நாள் திருவிழா விமரிசையாக செங்குந்த சபையினரால் சிறப்பாக நடத்தப்படுகிறது

மேற்கோள்கள்
-----------
**சிறுநீர்க்குறைநோய்** (*Oliguria*) (அல்லது ஹைபோயூரேசிஸ் ("போதாத சிறுநீர்" என்று பொருள்படும் இரு பெயர்கள்) சிறுநீரின் குறைவான வெளியீடு ஆகும். மனிதர்களில், இது மருத்துவ நிலையில், ஒரு நாளுக்கு 80 மில்லிக்கு மேற்பட்டும் 400 மில்லிக்கு குறைவாகவும் உள்ள நிலை என வரையறுக்கப்படுகிறது. சிறுநீரகத்தின் குறைவான வெளியீடு காரணமாக, சிறுநீரக செயலிழப்பு, ஹைபோவோலைமிக் அதிர்ச்சி, HHNS ஹைபரோஸ்மோலார் ஹைபர்கிளசிமிக் நொன்கெடிடிக் நோய்க்குறி, பல உறுப்பு செயலிழப்பு நோய்க்குறி, சிறுநீர் தடங்கல் / சிறுநீர் தக்கவைத்தல், DKA, முன் எலெக்ட்ராம்பியா மற்றும் சிறுநீர் பாதை நோய்த்தாக்கம் போன்றவை ஏற்படுகின்றன.

இதற்கு அப்பால் சிறுநீரின்மை(அனூரியா) அமைகிறது. இது சிறுநீர் இல்லாதிருப்பதைக் காட்டுகிறது, இது மருத்துவ நிலையிலலொரு நாளுக்கு 80 அல்லது 100 மில்லி என வரையறுக்கப்பட்டுள்ளது.

வரையறை
------

சிறுநீரில் 1 மில்லி / கிலோ / எச் குறைவான அளவு கைக்குழந்தைகளிலும், 0.5 மில்லி / கிலோ / எச் குறைவான அளவு குழந்தைகளிலும், 400 மிலி / மில்லி 0.5 மில்லி லிட்ட்ர்  பொதுவாக பெரியவர்களிலும் காணப்படுகிறது . எடுத்துக்காட்டாக, 70 கிலோ எடையுள்ள பெரியவர்களில் ஒரு வயதுக்கு 0.24 அல்லது 0.3 மில்லி / மணி / கிலோ சமமாகும் என்று சிறுநீர்க்குறைநோய் வரையறுக்கப்படுகிறது.

ஆலிகோ என்பது கிரேக்க மொழியாகும், இவை சிறிய அல்லது குறைவாக எனப் பொருள்படும். 

சிறுநீரின்மைநோய் என்பது மருத்துவத்தில் நாள் ஒன்றுக்கு 50மில்லி லிட்ட்ர் குறைவாக சிறுநீர் வெளியேற்றம் எனப் பொருள்படும்.

நோய் கண்டறிதல் அணுகுமுறை
------------------------

சிறுநீரகத்தின் அல்ட்ராசவுண்ட் பரிசோதனையை தடைசெய்யும் செயல்முறைகளை நிராகரிக்க வேண்டும்.

ஒலிகுரியாவை உருவாக்கும் வழிமுறைகள் உலகளவில் மூன்று வெவ்வேறு வகைகளில் வகைப்படுத்தப்படுகின்றனs:

* முன்சிறுநீரகம்: சிறுநீரகத்தின் ஹைப்போபர்பியூஷன் (எ.கா. குறைவான நீர் வாய்வழி உட்கொள்ளல், கார்டியோஜெனிக் அதிர்ச்சி, வயிற்றுப்போக்கு, G6PD குறைபாடு, மிகையான இரத்தப்போக்கு அல்லது செப்ஸிஸ்)
* சிறுநீரக பாதிப்பு: சிறுநீரக சேதம் காரணமாக (கடுமையான மயக்க மருந்து, ராப்டோமையோலைஸிஸ், மருந்துகள்)
* பின்சிறுநீரகம்: சிறுநீரின் ஓட்டத்தின் தடையின் விளைவாக (எ.கா. விரிவான புரோஸ்டேட், கட்டி அமுக்க சிறுநீர் வெளியேற்றம், விரிவுபடுத்தும் இரத்தப்புற்று அல்லது திரவ சேகரிப்பு)

### பிற்போக்குத்தன ஒலிகுரியா

பெறிய அறுவசிகிச்சைக்குப்பின் சாதாரண செயல்பாடுகளை விட மிக குறைவான அளவு சிறுநீர் வெளியேற்றப்படுதல்.

* திரவ / இரத்த இழப்பு - இரண்டாம் நிலை கிளாமருலார் வடிகட்டுதல் அளவு குறைவதால் குறிதியோட்ட குறைவு அல்ல்து மன அழுத்தம் ஏற்படுதல்.
* அட்ரீனல் கார்டெக்ஸின் செயல்களால் - ஆல்ட்டோஸ்டீரான் (Na மற்றும் நீர் தக்கவைத்தல்) மற்றும் ஆன்டிடிரேரேடிக் ஹார்மோன் (ADH) வெளியிடுகிறது.

கைக்குழந்தைகளில் சிறுநீர்க்குறைவு நோய்
--------------------------------------

1 மி.லி. / கிலோ / எச் குறைவாக வரையறுக்கப்படும் போது ஒலியுகூரியா, சிறுநீரில் சிறுநீரக செயலிழப்பு.

மேலும் பர்க்க
-------------

* பாலியூரியா (அதிக சிறுந்நிர் வெளியேற்றம்)
* ஏனூரியா (குறைவான சிறுநீர் வெளியேற்றம்)

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2008-09-14 அன்று. பரணிடப்பட்டது.. .
2. ↑  Arant B (1987). "Postnatal development of renal function during the first year of life". *Pediatr Nephrol* **1** (3): 308–13. doi:10.1007/BF00849229. பப்மெட்:3153294.
**சார் கானர்** (*Saar Ganor*) இசுரேலிய தொல்பொருள் ஆராய்ச்சியாளர் ஆவார். இவர் யோசெப் கார்பிங்கலுடன் சேர்ந்து, கிர்பெட் கியாபாவில் அகழ்வாராய்ச்சியின் இயக்குநராக இருந்தார். இந்த அகழ்வாராய்ச்சி *விவிலிய சராயிம்* என்று கருதப்படுகிறது.  இவர் இசுரேல் தொல்பொருட்கள் ஆணையத்தின் ஆய்வாளராகவும், எருசலேமின் கீப்ரு பல்கலைக்கழகத்தில் விரிவுரையாளராகவும் உள்ளார்.

2003 ஆம் ஆண்டில் கிர்பெட் கியாபாவில் உள்ள சுவர்களின் அசாதாரண அளவை கானர் கவனித்தார். மூன்று ஆண்டுகளுக்குப் பிறகு, இவர் கார்பிங்கலைப் பார்க்கும்படி வற்புறுத்தினார். மேலும் 2007 ஆம் ஆண்டு பூர்வாங்க தோண்டலுக்குப் பிறகு, அவர்கள் 2008 ஆம் ஆண்டு கோடையில் ஆர்வத்துடன் வேலை செய்யத் தொடங்கினர். ஆறு ஏக்கர் நிலப்பரப்பில் இதுவரை 4 சதவீதத்தை மட்டுமே தோண்டி எடுத்துள்ளனர்.

அகழ்வாராய்ச்சிகள்
-----------------

* கிர்பெட் கியாஃபா

மேற்கோள்கள்
-----------

1. ↑  Bronner, Ethan - Find of Ancient City Could Alter Notions of Biblical David, New York Times, October 29, 2008
2. ↑  The Associated Press - Have Israeli archaeologists found world's oldest Hebrew inscription? Haaretz.com, Oct. 30, 2008
**காமராஜர் ஏரி** 400-ஏக்கர் (1.6 km2) பருவமழை ஊட்டப்பட்ட நீர்நிலை 6 km (3.7 mi) **காமராஜர் சாகர் அணையால்** என்பது தமிழ்நாட்டின் திண்டுக்கல் மாவட்டத்தின், ஆத்தூர் என்ற சிற்றூரில் உள்ள ஒரு ஏரியாகும். இந்த ஏரியானது மேற்குத் தொடர்ச்சி மலைகளின் பின்னணியில் உள்ள அழகிய இடமாகும். மீன்பிடிப் பரிசல், தென்னை, வாழைத் தோட்டங்கள், ஏலக்காய்த் தோட்டங்கள் போன்றவை இங்கு காணப்படும் அழகிய காட்சிகளாகும். ஏரியில் நீச்சல் அனுமதிக்கப்பட்டுள்ளது.

ஏரியின் வடக்கு எல்லையில் சில சுற்றுச்சூழலுக்கு உகந்த ஓய்வு விடுதிகள் சுற்றுலாப் பயணிகளுக்காக அமைக்கபட்டுள்ளன. தென்னை, மா மரங்கள் இப்பகுதியில் ஏராளமாக இருப்பதால், இங்கு வெப்பமண்டல சூழல் நிலவுகிறது.

இப்பகுதியில் உள்ள கிராமப்புறங்களில் நடைபயிற்சி செல்வது இந்த பகுதியில் மிகவும் பரவலரான நடவடிக்கைகளில் ஒன்றாகும். காமராஜர் ஏரியைச் சுற்றி பல நடைபாதைகள் உள்ளன. காமராஜர் ஏரிக்கு அருகில் பார்க்க வேண்டிய பெரும்பாலான இடங்களுக்கு இந்த நடைபாதைகளைப் பயன்படுத்தி போதுமான நேரத்தில் நடந்து செல்லலாம்.

பாதைகளில் பல பறவைகள் காணப்படுகின்றன. மயில்கள், நாரைகள், கிங்ஃபிஷர்கள், கொக்குகள், ஹெரான்கள், சூரிய பறவைகள் போன்ற பறவைகள் அனைத்தும் இப்பகுதிக்கு அடிக்கடி வருவது அறியப்படுகிறது. உண்மையில், பிரிட்டனைச் சேர்ந்த ஒரு பறவை நோக்கர் குழு ஒன்று நான்கு நாட்களில் 160 வெவ்வேறு வகையான பறவைகளைப் பார்த்ததை ஆவணப்படுத்தியுள்ளது. மலையேற்றம் இப்பகுதியில் மற்றொரு பிரபலமான சுற்றுலா நடவடிக்கையாகும்.

இந்த பகுதியில் புலிகள் காணப்படவில்லை என்றாலும், மற்ற வகை வனவிலங்குகள் இப்பகுதியில் பரவலாக உள்ளன. இப்பகுதி முழுவதும் சிறுத்தைகள், முங்கூஸ்கள், குரங்குகள், குரைக்கும் மான்கள், இந்திய காட்டெருமைகள் மற்றும் காட்டுப்பன்றிகள் காணப்படுவது வழக்கம்.
**பரங்கிப்பேட்டை வரதராஜ பெருமாள் கோயில்** என்பது கடலூர் மாவட்டம் பரங்கிப்பேட்டையில் அமைந்துள்ள ஒரு பெருமாள் கோயிலாகும். இக்கோயில் பரங்கிப்பேட்டை பேருந்து நிலையத்துக்கு அருகில் அமைந்துள்ளது.

தொன்மம்
-------

கஜேந்திரமோட்சம் பெற்ற தலமாக இது கருதப்படுகிறது. திருவயீந்தபுரம் தேவநாதசுவாமியின் விருப்பமான தலம் என்று கூறப்படுகிறது.

சிறப்புகள்
----------

நெற்றிக் கண் என்பது சிவனின் அம்சம். ஆனால் இங்கு கருவறையில் உள்ள பெருமாளுக்கு நெற்றிக் கண் உள்ளது. இதனால் *இருவராகிய ஒருவர்* என்ற திருப்பெயர் இத்தல இறைவனுக்கு உண்டு. இத்தல இறைவன் சீதேவி, பூதேவி உடனுறைபவராக உள்ளார். சித்திரை மாதம் முதல் ஆடி மாதம் வரை கோடைக்காலத்தில் மூலவருக்குத் தைலக் காப்பு சாற்றப்படுகிறது. இத்தல தீர்த்தம் கஜேந்திர புஷ்கரணி என்று அழைக்கபடுகிறது.

வழிபாடு
-------

அத்த நாளன்று பெருமாளுக்கு சிறப்பு திருமஞ்சனம் செய்யப்படுகிறது. சித்திரைத்திங்கள் பிறப்பன்று கருடசேவை நடத்தப்படுகிறது. அந்நிகழ்வில் ஏராளமான பக்தர்கள் கலந்து கொள்வார்கள். சித்திரை முழுநிலவன்று பெருமாளின் உற்சவம் மாடவீதிகளின் வழியாக நடக்கும். வைகாசி மாதம் சஷ்டி திதியில் வசந்த உற்சவம் நடக்கும். வைகாசி மாதம் துவங்கி ஆனி, ஆடி மாதங்கள் என 48 நாட்கள் கோயிலில் விஷ்ணு சஹஸ்ரநாமம் பாராயணம் செய்யபடுகிறது. ஆடிப் பூரத்தன்று கஜேந்திர வரதருக்கு சிறப்பு திருமஞ்சனம், கோகுலாஷ்டமி அன்று சுவாமி புறப்பாடு, அன்று மாலை உறியடி உற்சவம் போன்றவை நடைபெறுகின்றன.

புரட்டாசி மாதம் முழுக்க இக்கோயிலின் மூலவர் திருப்பதி வேங்கடவன் கோலத்தில் மஞ்சள் பட்டு உடுத்தி காட்சியளிப்பார். இந்த மாதம் திருப்பதி பெருமாளுக்கு செய்யப்படும் அனைத்து சேவைகளும் இவருக்கு செய்யப்படும். நவராத்திரி உற்சவத்தில் பத்ததாம் நாள் கஜேந்திர வரதர் குதிரை வாகனத்தில் சென்று அம்பு போட்டுவிட்டு வருவார். தீபாவளி, திருக்கார்த்திகை நாட்களில் சிறப்பு வழிபாடு நடத்தப்படுகின்றனது. மார்கழியில் சிறப்பு பூசை, தனுர் மாத பூசை, வைகுண்ட ஏகாதசி அன்று பரம்பத வாசல் திறப்பு, மாசிமக தீர்த்தவாரி, பங்குனியில் திருக்கல்யாணம் போன்றவை நடத்தப்படுகின்றன.

மேற்கோள்கள்
-----------

1. ↑  "பரங்கிப்பேட்டை வரதராஜ பெருமாள் கோவிலில் வைகுண்ட ஏகாதசி விழா" (in ta). .
2. ↑  "‘இருவராகிய ஒருவர்’ நெற்றிக்கண் பெருமாள்!" (in ta). 2023-06-15. .
**மார்கரிடா டேவினா ஆண்ட்ரியாட்டா** (*Margarida Davina Andreatta*) பிரேசில் நாட்டின் வரலாறு மற்றும் தொழில்துறை தொல்பொருள் ஆராய்ச்சியாளர் ஆவார். இவர் 1922 ஆம் ஆண்டு ஆகத்து மாதம் 05 ஆம் தேதியன்று பிறந்தார். 2015 ஆம் ஆண்டு சனவரி மாதம் 01 ஆம் தேதியன்று இறந்தார்.

டேவினா ஆண்ட்ரியாட்டா, பரானாவின் பொன்டிபிகல் கத்தோலிக்க பல்கலைக்கழகத்தில் புவியியல் மற்றும் வரலாற்றைப் படித்தார். 1957 ஆம் ஆண்டு பட்டம் பெற்றார். மேலும் 1982 ஆம் ஆண்டு சாவோ பாலோ பல்கலைக்கழகத்தில் சமூக மானுடவியலில் முனைவர் பட்டம் பெற்றார். 1972 ஆம் ஆண்டு முதல் அவர் மியூசியு பாலிசுடாவில் ஆராய்ச்சியாளராக பணியாற்றினார், மேலும் சாவோ பாலோ பல்கலைக்கழகத்தில் கற்பித்தார். டேவினா ஆண்ட்ரியாட்டா தனது தொழில் வாழ்க்கையில் ஐம்பத்து நான்கு தொல்பொருள் தளங்களில் பணியாற்றினார். சாவோ பாலோ மற்றும் அதைச் சுற்றியுள்ள வரலாற்று தளங்களில் நிபுணத்துவம் பெற்றார். 2009 ஆம் ஆண்டில், பிரேசிலின் தேசிய தொல்லியல் துறையில் அவர் ஆற்றிய பங்களிப்பை அங்கீகரித்து. பிரேசிலிய தொல்லியல் கழகம் மற்றும் தேசிய வரலாற்று மற்றும் கலை பாரம்பரிய நிறுவனம் ஆகியோரிடமிருந்து சிறந்த சாதனையாளர் விருதைப் பெற்றார்.

மேற்கோள்கள்
-----------

1. ↑  Zanettini, Paulo (6 January 2015). "Homenagem Margarida Davina Andreatta". Sociedade de Arqueologia Brasileira. . Zanettini, Paulo (6 January 2015). "Homenagem Margarida Davina Andreatta". Sociedade de Arqueologia Brasileira. Retrieved 2016-12-31.
2. ↑  "Margarida Davina Andreatta (1922–2015) - Mais de meio século dedicado à arqueologia". 8 January 2015. .
3. ↑  "Aos 92 anos, morre a professora Margarida Davina Andreatta". Universidade de São Paulo. 5 January 2015. .
ஐந்து மண்டலக் குழுக்களுடன் வடகிழக்கு கவுன்சில் *கடும் நீல நிறத்தில்* காட்டப்பட்டுள்ளது 
**வடகிழக்கு மண்டல குழு** (*North Eastern Council*) என்பது ஒரு மண்டல சபை ஆகும். மண்டலக் குழு சட்டம் 1971 இன் கீழ் அமைக்கப்பட்ட ஒரு சட்டரீதியான ஆலோசனைக் குழுவாகும். இது நவம்பர் 7, 1972 அன்று சில்லாங்கில் நடைமுறைக்கு வந்தது.  இந்தியாவின் வடகிழக்கு மாநிலங்கள் எட்டு மாநிலங்கள். அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகியவை ஆகும். முதலமைச்சர்கள் மற்றும் ஆளுநர்கள் அவர்களை பிரதிநிதித்துவப்படுத்துகின்றனர். சிக்கிம் 2002 ஆம் ஆண்டில் மண்டல குழுவில் சேர்க்கப்பட்டது. சபையின் தலைமையகம் சில்லாங்கில் அமைந்துள்ளது.

பணிகள்
------

மண்டல குழு ஆரம்பத்தில் ஒரு ஆலோசனைக் குழுவாக அமைக்கப்பட்டது. ஆனால், இப்போது 2002 முதல் மண்டல திட்டமிடல் அமைப்பாக செயல்படுகிறது. இந்த மாநிலங்களின் பொருளாதார மற்றும் சமூகத் திட்டத்தை கவனித்துக்கொள்வதற்கும், மாநிலங்களுக்கு இடையிலான சுமூகமான உறவை மேம்படுத்தவும் செயல்படுகிறது.

நிதி
----

மண்டல குழுவின் நிதி முக்கியமாக மத்திய அரசிடம் உள்ளது. வரலாற்று ரீதியாக 56% மாநில அரசுகள் மற்றும் மீதமுள்ளவை மத்திய அரசு துறைகளால் வழங்கப்பட்டுள்ளன. 2017 ஆம் ஆண்டு வெளியிடப்பட்ட 3 ஆண்டு திட்டம், 2500 கோடி வருடாந்திர பட்ஜெட்டைக் கொண்டது.

மேலும் காண்க
------------

* மண்டலக் குழு

மேற்கோள்கள்
-----------

1. ↑  "Establishment of North Eastern Council". .
2. ↑  "Sikkim becomes eighth state under NEC". .
3. ↑  Organisations பரணிடப்பட்டது 2010-07-23 at the வந்தவழி இயந்திரம் *DoNER*.
4. 1 2  "NEC Final plan 2017." இம் மூலத்தில் இருந்து 24 October 2018 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Elytraria|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**வல்லக்கோட்டை முருகன் கோயில்** இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் திருப்பெரும்புதூரிலிருந்து செங்கல்பட்டு செல்லும் சாலையில் 12 கிமீ தொலைவில் அமைந்துள்ள இந்து சமய முருகன் கோயிலாகும். 1200 ஆண்டுகள் தொன்மையானதாக கருதப்படும் இக்கோயிலின் மூலவர் (முருகன்) திருவுருவம் ஏழு அடி உயரம் உள்ளது; இந்தியாவில் அமைந்துள்ள முருகன் திருவுருவச்சிலைகளில் இதுவே உயரமானதாகும். முருகனின் இரு புறங்களில் வள்ளி, தெய்வானை உள்ளனர். கருவறையைத் தவிர கோயில் சுற்றுகையில் கணபதி, உற்சவ திருவுருவம், சண்முகர் மற்றும் அம்மனுக்கு சன்னதிகள் உள்ளன.

அருணகிரிநாதரின் ஏழு திருப்புகழ் பாடல்களில் இக்கோயில் இடம் பெற்றுள்ளது.

அமைவிடம்
--------

கடல் மட்டத்திலிருந்து சுமார் 74 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°52'58.8"N, 79°55'58.8"E (அதாவது, 12.882990°N, 79.932990°E) ஆகும்.

வல்லன் கோட்டை பெயர்க்காரணம்
---------------------------

வல்லக்கோட்டை முருகன் கோவில் காஞ்சிபுரம் மாவட்டத்தில் திருப்பெரும்புதூரிலிருந்து செங்கல்பட்டு செல்லும் சாலையில்  12 கிமீ தொலைவில் அமைந்துள்ள இந்து சமய முருகன் கோயிலாகும். 1200 ஆண்டுகள் தொன்மையானதாக கருதப்படும்.

இக்கோயிலின் மூலவர் (முருகன்) திருவுருவம் ஏழு அடி உயரம் உள்ளது; இந்தியாவில் அமைந்துள்ள முருகன் திருவுருவச்சிலைகளில் இதுவே உயரமானதாகும்.

இலஞ்சி என்னும் தேசத்தில் சங்கொண்டபுரம் என்னும் நகரை பகீரதன் என்ற மன்னன் ஆண்டுவந்தான். இந்த மன்னனை காண  நாரத முனிவர் வந்தார். ஆணவம் பிடித்த மன்னனோ நாரதரை கண்டு கொள்ளவே இல்லை. இதனால் கோபமடைந்த நாரதர் அருகிலிருந்த வனத்திற்கு சென்றார். அங்கு கோரன் என்ற அரக்கன் பலநாடுகளை வென்று வெற்றிக்களிப்பில் வந்து கொண்டிருந்தான். அவனை கண்ட நாரதர், பகீரதனின் ஆணவத்தை அடக்க இவன் தான் சரியான ஆள் என முடிவெடுத்தார். பின்  அவனிடம் தானே வலிய செறு, கோரனே! நீ பல நாடுகளை வெற்றி கொண்டிருந்தாலும் இந்த இலஞ்சி நாட்டை வென்றால்  தான் உனது திக் விஜயம் நிறைவுபெறும், என்று தனக்கே உரித்தான பாணியில் சிண்டு முடித்து விட்டார்.

அசுரன் இலஞ்சி நாட்டின் மீது போர் தொடுத்தான். இதை சற்றும் எதிர்பார்க்காத மன்னன் மிரண்டு விட்டான். பகீரதனை போரில்  வென்றான் அசுரன். நாடு நகரம் என அனைத்தும் இழந்த மன்னன் காட்டிற்கு சென்றான். அங்கு நாரத முனிவர் இருந்தார்.  அவரிடம் சென்று கெஞ்சினால் நல்வழி காட்டுவார் என கூறி சென்று விட்டார். 

பகீரதனும் அந்த அடர்ந்த காட்டில் நீண்ட காலம் மிகுந்த சிரமப்பட்டான். பின் ஒரு வழியாக திர்வாச முனிவரை தேடிக் கண்டு  பிடுத்து அவரடம் தன் நிலையைக் கூறி நாட்டல் மீட்க வழி கேட்டு மன்றாடினான், துர்வாசர் அவனிடம், வெள்ளிக்கிழமைகளில்  விரதம் இருந்து இங்குள்ள பாதிரி மரத்தடியில் உள்ள முருகனை வழிபட்டால் உனது குறைகள் நீங்கி வாழ்வு வளம் பெறும்  என்று கூறிச்சென்றார். இவனும் துர்வாசர் கூறியபடி முருகனை வழிப்பட்டான். சிறிது காலம் கழித்து முருகனுக்கு அவனே ஒரு  கோயிலும் கட்டி வள்ளி, தெய்வானையுடன் பிரதிஷ்டை செய்தான். இவன் கட்டிய கோயில் தான் வல்லக்கோட்டை சுப்ரமணியர் கோயில்

சான்றுகோள்கள்
-------------

1. ↑  "Vallakottai Murugan Temple". சென்னை நெட்வொர்க் வலைத்தளம் இம் மூலத்தில் இருந்து 2013-02-11 அன்று. பரணிடப்பட்டது... பார்த்த நாள்: ஃபிப்ரவரி 24, 2013.

வெளி இணைப்புகள்
---------------

* வல்லக்கோட்டை முருகன் ஆலயம்
* வல்லக்கோட்டை முருகன் கோயில், காஞ்சிபுரம் மாவட்டம் (ஆங்கில மொழியில்)
* வல்லக்கோட்டை முருகன் கோயில், சேகரின் வலைப்பதிவு (ஆங்கில மொழியில்)
* அருள்மிகு சுப்பிரமணியசுவாமி திருக்கோயில் தினமலர்
**யெல்லோ** (*Yellow*) என்பது 2014 ஆண்டு வெளியான மராத்தி திரைப்படம் ஆகும். மகேஷ் லிமாயே இயக்கிய இப்படத்தை ரித்தேஷ் தேஷ்முக், உத்துங் தாக்கூர் ஆகியோர் தயாரித்துள்ளனர்.  டௌவுன் சிண்ரோம் என்னும் மூளை வளர்ச்சி குறைபாடு கொண்ட ஒரு மகள்/தாய் உறவை இப்படம் ஆராய்கிறது.

அறிமுக இயக்குனரான கௌரி கேட்கிலின் படமான இது, சிறப்புத் தேவைகள் கொண்ட ஒரு குழந்தையின் உண்மை கதையை அடிப்படையாகக் கொண்டது. படம் 2014 ஏப்ரல் 4 அன்று வெளியாகி விமர்சன ரீதியாக பாராட்டப்பட்டது.   பாலக்-பாலக் (2013) படத்திற்குப் பிறகு நடிகர் ரித்தேஷ் தேஷ்முக் தயாரித்த இரண்டாவது படம் இது. 

61 வது தேசிய திரைப்பட விருதுகளில், இது சிறப்பு ஜூரி விருதைப் பெற்றது. அதே சமயம் குழந்தை நட்சத்திரங்கள் கௌரி காட்கில் மற்றும் சஞ்சனா ராய் ஆகியோர் சிறப்பு குறிப்பு சான்றிதழைப் பெற்றனர்.

சுருக்கம்
---------

முக்தா ( மிருணாள் குல்கர்னி ), சேகர் ( மனோஜ் ஜோஷி ) ஆகியோரின் மகளான கௌரி (கௌரி கேட்கில்), டெளன் நோய்க்கூட்டறிகுறி எனப்படும் மூளை வளர்ச்சி குறைபாடு கொண்ட சிறுமியாக ஆவாள். கணவரின் ஆதரவு இல்லாதபோதிலும், முக்தா கௌரியை பிறர் மதிக்கும்படி வளர்க்க விரும்புகிறாள். அவள் கணவனைப் பிரிந்து தன் சகோதரன் சிறீ ( ஹிருஷிகேஷ் ஜோஷி ) உடன் வாழத் தொடங்குகிறாள். கௌரி போன்ற மாற்றுத் திறனாளிக் குழந்தைகளுக்கு, அவர்களின், கண், கைகள் போன்றவை ஒன்றிணைந்து செயல்படுவதற்கு நீச்சல் ஒரு சிறந்த பயிற்சி என்பதை முக்தா அறிகிறாள். இதனால் தன் மகளை நீச்சல் பயிற்சியில் சேர்த்துவிடுகிறாள். கௌரியின் நீச்சல் பயிற்சியாளர் பிரதாப் சர்தேஷ்முக் ( உபேந்திரா லிமாயே ) அவளின் நீச்சல் திறமையைப் பார்த்து, அவளை மாற்றுத் திறனாளிகளுக்கான தேசிய நீசல் போட்டியில் பங்கேற்க முயற்சி செய்கிறார். அது நனவானதா போட்டியில் கௌரி வென்றாளா என்பதே கதையின் முடிவு ஆகும்.

நடிப்பு
-------

* மிருணாள் குல்கர்னி முக்தாவாக
* கௌரி காட்கில் கௌரியாக
* உபேந்திரா லிமாயே பிரதாப் சர்தேஷ்முகாக
* ஹிருஷிகேஷ் ஜோஷி சிறீயாக
* மனோஜ் ஜோஷி சேகராக
* உஷா நட்கர்னி
* ஐஸ்வர்யா நர்கர்

வெளியீடு
--------

படத்தின் முதல் தோற்றம் புரோமோ 2014 சனவரியில் வெளியிடப்பட்டது.

விருதுகள்
---------

| விருது/விழா | வகை | முடிவு |
| --- | --- | --- |
| 61 வது தேசிய திரைப்பட விருதுகள்  | சிறப்பு ஜூரி விருது | Won |
| கௌகாட்கில் (குழந்தை நட்சத்திரம்) சிறப்பு குறிப்பு சான்றிதழ் (திரைப்படம்) | Won |
| சஞ்சனா ராய் (குழந்தை நட்சத்திரம்) சிறப்பு குறிப்பு சான்றிதழ் (திரைப்படம்) | Won |

குறிப்புகள்
-----------

1. 1 2  "Movie Review: Yellow (Marathi)". 7 April 2014. . "Movie Review: Yellow (Marathi)". *Daily News & Analysis*. 7 April 2014. Retrieved 9 April 2014.
2. ↑  "Movie Reviews: Yellow". 4 April 2014. .
3. ↑  "Marathi audience accepts films with unique concepts: Riteish Deshmukh". Firstpost. .
4. ↑  "61st National Film Awards For 2013". Directorate of Film Festivals. 16 April 2014 இம் மூலத்தில் இருந்து 16 ஏப்ரல் 2014 அன்று. பரணிடப்பட்டது... "An unbelievably inspiring film about a specially gifted girl who overcomes all the odds to make an international mark."
5. ↑  "Riteish Deshmukh happy with response to promo of Marathi film 'Yellow'". 17 January 2014. .
6. ↑  "61st National Film Awards For 2013". Directorate of Film Festivals. 16 April 2014 இம் மூலத்தில் இருந்து 16 ஏப்ரல் 2014 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *Yellow*
ஊதா நிறத்தில் உள்ள தெற்கு இந்தியா மண்டல குழு  

**தெற்கு மண்டல குழு** என்பது, ஒரு மண்டல சபை ஆகும். இந்த மண்டலத்தில் மத்திய ஆட்சியின் நேரடி பகுதிகளும், மாநிலங்களும் உள்ளது. அதாவது, ஆந்திரா பிரதேசம், கருநாடகம், கேரளா, புதுச்சோி, தமிழ் நாடு மற்றும் தெலுங்கானா ஆகிய மாநிலங்களை உள்ளடக்கியது. 

அந்தமான் மற்றும் நிகோபா் தீவுகள், லட்சத் தீவுகள்போன்றவை இந்த குழுவில் உறுப்பினராக இல்லை. இருப்பினும், அவர்கள் தற்போது தென் மண்டல சபைக்கு சிறப்பு அழைப்பாளர்களாக உள்ளனர்l

இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விஷயங்களுக்குள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது. .

மேலும் காண்க
------------

* வடக்கு மண்டல குழு
* வடகிழக்கு மண்டல குழு
* மத்திய மண்டல குழு
* கிழக்கு மண்டல குழு
* மேற்கு மண்டல குழு

பாா்வை
------

1. ↑
2. ↑
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-04-15 அன்று. பரணிடப்பட்டது.. .
4. ↑
5. ↑
**கட்டில்** (*Kattil*) என்பது தயாரிப்பு பணியில் உள்ள இந்திய தமிழ், மலையாளம் என இருமொழிகளிலும் தயாராகிவரும் திரைப்படம் ஆகும். பி. லெனின் கதை, திரைக்கதை, உரையாடல் எழுத, இ. வி. கணேஷ் பாபு இயக்கி நாயகனாக நடிக்கிறார். இவருடன் சிருஷ்டி டங்கே நாயகியாக நடிக்கிறார். இப்படத்தின் வழியாக கீதா கைலாசம், இந்திரா சௌந்தரராஜன், சியாம் ஆகியோர் நடிகர்களாக அறிமுகமாகின்றனர். இப்படத்திற்கு சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர். 'ஒய்டு ஆங்கிள்' ரவிசங்கரன் ஒளிப்பதிவு செய்துள்ளார். *மெட்டி ஒலி சாந்தி* நடன இயக்கத்தை செய்துள்ளார்.

நடிகர்கள்
---------

* இ. வி. கணேஷ் பாபு
* சிருஷ்டி டங்கே
* கீதா கைலாசம்
* இந்திரா சௌந்தரராஜன்
* சியாம்
* நிதீஷ்

இசை
---

இப்படத்திற்கான இசையை சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர்.

குறிப்புகள்
-----------

1. ↑  இரு மொழிகளில் தயாராகும் 'கட்டில்' திரைப்படம், filmibeat.com பார்த்த நாள் 2021 பெப்ரவரி 24
2. ↑  மரங்களுக்குள்ளே ஒரு மரபணுக் கூட்டம்! - இ.வி. கணேஷ் பாபு நேர்காணல், ஆர். சி. ஜெயந்தன், இந்து தமிழ் (நாளிதழ்), 2021 சனவரி 22
கிருவா அம்பலம, அளுத்நுவர
கடுகண்ணாவை அம்பலம
**அம்பலம** (சிங்களம்: අම්බලම, ஆங்கிலம்:Ambalama) என்பது சிங்கள மொழியில் யாத்திரீகர்களும், வழிப்போக்கர்களும் தங்கி இளைப்பாறுவதற்காக அமைக்கப்பட்ட ஒரு கட்டிடத்தைக் குறிக்கும். இது தமிழ்நாட்டில் காணப்படும் சாலையோரத் தங்கு மடங்களுக்கு ஒப்பானது. இவற்றில் தங்குவதற்குக் கட்டணங்கள் அறவிடப்படுவதில்லை.

பெயர்
-----

*அம்பலம* என்னும் சிங்களச் சொல் *அம்பலம்* என்னும் தமிழ்ச் சொல்லிலிருந்து பெறப்பட்டது.அம்பலம் என்பது முத்தரையர் மக்கள் அதிகமாக அம்பலம் பயன்படுத்தி வருகின்றனர்.சொல்லுக்குப் பொது மண்டபம் அல்லது பொது இடம் என்னும் பொருள் உண்டு. இந்தப் பொருளிலேயே *அம்பலம* என்னும் சிங்களச் சொல் உருவாகிச் சாலையோரத் தங்கு மடங்களைக் குறிக்கப் பயன்பட்டுவருகிறது. சிங்களச் சொற்கள் *ம்*, *ன்* போன்ற மெய்யெழுத்துக்களில் முடிவதில்லை. அவ்வாறான சொற்களைக் கடன்வாங்கிச் சிங்களமாக்கும்போது இறுதி மெய்யெழுத்து அகரம் ஏற்கிறது. இதனாலேயே அம்பலம் என்பதன் இறுதி *ம்*, *ம* ஆகி *அம்பலம* ஆனது.

அமைப்பு
-------

இலங்கையின் சிங்களப் பகுதிகளில் பல பழங்கால *அம்பலம* கட்டிடங்கள் காணப்படுகின்றன. பல *அம்பலம* கட்டிடங்கள் ஒரு மேடைமீது நாட்டப்பட்ட தூண்களின்மீது தாங்கப்பட்ட கூரையைக் கொண்ட எளிமையான திறந்த அமைப்புக் கொண்டவை. பழைய காலத்து *அம்பலம* கட்டிடங்கள் மரத்தூண்களையும் மரத்தாலான கூரைச் சட்டகங்களையும் கொண்டவை. சில *அம்பலம* கட்டிடங்களின் தளமும் மரத்தாலானவை. கரகககெதர அம்பலம இவ்வாறான கட்டிடத்துக்கு எடுத்துக்காட்டு. எளிமையான கட்டிடங்களாக இருந்தாலும், பழைய *அம்பலம* கட்டிடங்கள் பல சிங்களக் கட்டிடக்கலைப் பாணியைப் பிரதிபலிக்கும் வகையிலான சிறந்த மரவேலைப்பாடுகளுடன் கூடியவை.

எடுத்துக்காட்டுகள்
------------------

|  |  |  |  |
| --- | --- | --- | --- |
| * அம்பெக்கை அம்பலம
* மங்கலகமை அம்பலம
* அப்பல்லகொடை அம்பலம
* கந்தேவெலை அம்பலம
* உடுவெலை உடகம அம்பலம
* கரகககெதரை அம்பலம
* உடுநுவரை - ஹேன்தெணிய அம்பலம
* மீப்பே அம்பலம
* அருட்டம்பிட்டியா அம்பலம
 | * கிருவா அம்பலம
* ருக்குலா அம்பலம
* கொடமுணே அம்பலம
* மெதகமை அம்பலம
* உடுவெலை கிணிகிரிய அம்பலம
* ஹங்குரன்கெத்தை அம்பலம
* கெனேகல்லை அம்பலம
* தீவில்லை அம்பலம
* கெட்டவலை அம்பலம
 | * தவுலகலை அம்பலம
* ஜுபிலி அம்பலம
* புட்டுபாகலை அம்பலம
* கொடமுன்னை அம்பலம
* ஹேவா விஸ்ச அம்பலம
* துல்வல வெல மத்தி அம்பலம
* மாக்கடவரை அம்பலம
* அவரிசவலை அம்பலம
* கிரிஒருவை அம்பலம
 | * கடுகண்ணாவை அம்பலம
* பணாவிட்டிய அம்பலம
* மாரஸ்சனை அம்பலம
* எல்லவத் ஒய அம்பலம
* தெகலேக்கடை அம்பலம
* போத்தலேவெலை மத்தி அம்பலம
* கோட்டே கல் அம்பலம
* கல்கொத்தை அம்பலம
 |
|  |

மேற்கோள்கள்
-----------

1. ↑  "Ambalama: A Stopover On A Journey, Explore Sri Lanka" இம் மூலத்தில் இருந்து 2016-03-03 அன்று. பரணிடப்பட்டது.. .
2. ↑  "Ambalama, a symbol of our heritage (Sunday Observer)" இம் மூலத்தில் இருந்து 2014-06-06 அன்று. பரணிடப்பட்டது.. .

வெளியிணைப்புக்கள்
-----------------

* Ambalamas in Sri Lanka (in Sinhala) பரணிடப்பட்டது 2014-06-06 at the வந்தவழி இயந்திரம்